મેગેઝિનનો પ્રિન્ટિંગ ખર્ચ દસ-બાર રૂપિયા, પહેલા બાર મહિના સુધી પોસ્ટેજ ખર્ચ ચારથી સાત રૂપિયા સુધી. મેગેઝિનની કિંમત વીસ રૂપિયા. એમાં લવાજમ ભરો તો ડિસ્કાઉન્ટ અને ચાર પુસ્તિકાઓ ફ્રી. સ્ટોલ પર વેચવા જાઓ તો ‘જુઓ અત્યારે આવાં મેગેઝિન વધુ ચાલે છે’ એમ કહીને ગુજરાતી ફિલ્મ ઇન્ડસ્ટ્રીને લગતાં ગ્લોસી મેગેઝિન કે જ્યોતિષ-ભવિષ્યનાં મેગેઝિન બતાવતા ડિસ્ટ્રિબ્યુટરને મેગેઝિનની પ્રિન્ટેડ કિંમતના ૩૫-૪૦ ટકા ડિસ્કાઉન્ટ આપવાનું (ત્યારે અર્બન ગુજરાતી મૂવીઝનો ટ્રેન્ડ હજી શરૂ થયો નહોતો, છતાં ગુજરાતી ફિલ્મોનાં ગ્લોસી મેગેઝિન નીકળે છે અને ચાલે છે એ ત્યારે જ ખબર પડી, માર્કેટ સર્વે કર્યો હોત તો વહેલી ખબર પડી હોત!).